อยากจะลองร้านนี้มานานแล้ว แถมตอนนียังมีโปรโมชั่นอีก แต่เราอกหักจากเซ็นทรัลปิ่นเกล้าค่ะ เพราะไปตอนเกือบสามทุ่มครึ่งแล้ว แต่ออเดอร์สุดท้ายรับตอน21.15น. เศร้ามาก อดเลยค่ะ คราวนี้มาเซ็นทรัลเวิลด์ไม่พลาดแล้ว ^^

ร้าน Kyoto Inari อยู่ชั้น6 ใกล้ๆกับร้าน Yoshinoya นี่แหละค่ะ เดินออกมาก็เจอเลย ตกแต่งร้านสวยดีค่ะ แต่ที่นั่งไม่เยอะ ตอนเราไปมีลูกค้านั่งอยู่2-3คน แต่พอนั่งทานไปเรื่อยๆลูกค้าก็เริ่มแน่นจนต้องรอโต๊ะเลย

เมนูที่สั่ง คือ โมจิมัทฉะพาร์เฟ่ต์ (99 บาท จาก 125 บาท) ในแก้วนี้มีหลายอย่างเลยค่ะ ทั้งซอฟต์ครีมมัทฉะ, โมจิ, ถั่วแดง, วุ้น, เยลลี่, คอนเฟล็กซ์ คือเอาจริงๆเราก็ไม่รู้นะคะว่ามีอะไรบ้าง แต่น่าจะประมาณนี้ 5555 ผสมกันทานทานมาก็อร่อยดีค่ะ ซอฟต์ครีมเข้มข้นถูกใจสาวกชาเขียวอย่างแน่นอน